b'\n_START_ARTICLE_\nBl\xc3\xa5sehull (geologi)\n_START_PARAGRAPH_\nEt bl\xc3\xa5sehull i geologien er en havgrotte som strekker seg innover fra sj\xc3\xb8en, og s\xc3\xa5 oppover i en vertikal sjakt som ender i et hull p\xc3\xa5 overflaten. Hvis grotten er formet p\xc3\xa5 rett m\xc3\xa5te, kan sj\xc3\xb8vann blir presset inn grotteinngangen og oppover til toppen av grotten slik at vannet spruter ut som en geysir._NEWLINE_Et bl\xc3\xa5sehull er ogs\xc3\xa5 et navn brukt om sjeldne geologiske strukturer der luft enten bl\xc3\xa5ses ut eller blir sugd inn i et lite hull ved overflaten p\xc3\xa5 grunn av trykkforskjeller mellom det lukkede underjordiske grottesystemet og overflaten. Bl\xc3\xa5sehullene i Wupatki nasjonalmonument er et eksempel p\xc3\xa5 et slikt fenomen.'